Անվան այլ կիրառումների համար տե՛ս՝ Ֆրանսիական համբույր (այլ կիրառումներ)
Ֆրանսիական համբույր
**Ֆրանսիական համբույր** (երբեմն՝ **խոր համբույր**, **լեզվով համբույր**), սիրային համբույրի տեսակ, որտեղ մասնակիցների լեզուները դիպչում են իրար կամ մյուս մասնակցի շուրթին։ «Լեզվով համբույրը» գրգռում է համբուրվողի շուրթերը, լեզուն և բերանը, որոնք դիպչելու հանդեպ զգայուն են և առաջացնում են ֆիզիոլոգիական սեռական գրգռվածություն։ Բերանի շրջանը մարմնի գլխավոր էրոգեն զոնաներից է։

Ստուգաբանություն
----------------

Համբույրի տեսակն այսպես է կոչվում, քանի որ 20–րդ դարի սկզբում անգլախոս աշխարհում ֆրանսիացիները ձեռք էին բերել ավելի համարձակ և կրքոտ սեռական կյանք ունեցողի համբավ։ Ֆրանսիայում այն հայտնի է *un baiser amoureux* («սիրահարի համբույր») կամ *un baiser avec la langue* («լեզվով համբույր») անվամբ՝ չնայած նախկինում կոչվում էր *baiser Florentin* («ֆլորենցիական համբույր»)։

Տեխնիկա
-------

Լեզվով համբույրը համարվում է համբույրի ամենաինտիմ ձևերից մեկը։ Որոշ սեքսոլոգների կարծիքով իսկական սիրային համբույրը առանց լեզվի մասնակցության չի լինում։

«Ֆրանսիական համբույրի» ժամանակ տեղի է ունենում ողնուղեղային նյարդերի, ներզատական գեղձերի, ենթաստամոքսային գեղձի ակտիվացում՝ առաջացնելով սեռական գրգռում։

Ֆրանսիական համբույրը համարժեք է «սամայանայի» տեխնիկային, որը նկարագրված է Կամասուտրայում։ Կամասուտրան նկարագրում է նաև լեզվով համբույրների տարբեր ձևեր, որոնք վերաբերում են սամայանային.

* «աղաց»՝ մի մասնակիցը լեզուն պտտում է մյուս մասնակցի բերանի մեջ,
* «նրբին համբույր»՝ մի մասնակիցը տանում է լեզուն մյուսի բերանի մեջ և սահեցնում քիմքով,
* «թագավորական համբույր»՝ լեզվի սահեցնելը ատամների վրայով և տանելը դեպի այտերը,
* «խայթիչ համբույր»՝ զուգընկերոջ շուրթերի ծծելը` կտրուկ և կարճ տանելով լեզուն զուգընկերոջ բերանը։

«Ֆրանսիական համբույրի» ժամանակ տեղի է ունենում թքի ավելի ուժգին փոխանակում, քան սովորական համբույրի ժամանակ։ Դա կարող է գրգռողաբար ազդել զուգընկերոջ վրա, կամ, հակառակը, վանել նրան։

Վարակվելու ռիսկեր
-----------------

Ֆրանսիական համբույրի ժամանակ կա *HPV*–ով վարակվելու չափավոր ռիսկ։ ՄԻԱՎ–ով վարակվելու հավանականությունը չափազանց փոքր է, և կարող է պատահել միայն շուրթերի կամ լնդերի արյունահոսության պարագայում։ Միացյալ Նահանգների «Հիվանդությունների կառավարման և կանխարգելման կենտրոն» ինստիտուտը ֆրանսիական համբույրի ընթացքում հեպատիտ B-ով վարակվելու հավանականությունը քիչ հավանական է համարել։ Երբեմն սիֆիլիսը կարող է փոխանցվել ֆրանսիական համբույրի ընթացքում, բայց սովորաբար միայն ակտիվ ախտահարվածի հետ շփվելու ընթացքում։ Փոքր է նաև սուսանակով վարակվելու հավանականությունը։

Ծանոթագրություններ
------------------

1. 1 2  Исаев Д. Д. Фазы сексуальных реакций: Поцелуй // Иллюстририванная энциклопедия сексуальности. — СПб.: Продолжение жизни, 2002. — 368с. — С. 85
2. ↑  Zungenkuss // Wissen.de (գերմ.)
3. ↑  Поцелуй // Сексологическая энциклопедия
4. ↑  Поцелуй: приятное с полезным Archived 2014-10-27 at the Wayback Machine. // AIDS Journal
5. ↑  Камасутра поцелуев Archived 2014-10-27 at the Wayback Machine. // Здоровье.com
6. ↑  Die schönsten Arten zu küssen: Der französische Kuss Archived 2014-10-27 at the Wayback Machine. // GoFeminin.de (գերմ.)
7. ↑  "French kissing ups risk of oral HPV infection". *Reuters*. 2009 թ․ մայիսի 12. Արխիվացված է the original 2015 թ․ ապրիլի 21-ին. Retrieved 2015 թ․ մայիսի 12.
8. ↑  "Man with HIV may have infected partner with a kiss". CNN. 1997 թ․ հուլիսի 10. Retrieved 2015 թ․ մայիսի 12.
9. ↑  "HIV/AIDS 101" (PDF). *The CDC*. June 2012. Retrieved 2015 թ․ մայիսի 12.
10. ↑  "Hepatitis B" (PDF). *CDC*. 2012 թ․ մայիսի 8. Retrieved 2015 թ․ մայիսի 12.
11. ↑  "Syphilis Symptoms, Causes, and Diagnosis". WebMD. Retrieved 2015 թ․ մայիսի 12.
12. ↑  Fantry, M.D. M.P.H. Lori E.; Tramont, M.D. F.A.C.P. Edmund C. "Treponema Pallidum (Syphilis)". Retrieved 2015 թ․ մայիսի 12.`{{cite web}}`: CS1 սպաս․ բազմաթիվ անուններ: authors list (link)
13. ↑  Connelly, D.D.S. Thomas P. (2012 թ․ հունվարի 23). "Oral Gonorrhea? Yes, You Can Get Gonorrhea of the Mouth and Throat". *The Huffington Post*. Retrieved 2015 թ․ մայիսի 12.

Արտաքին հղումներ
----------------

|  |  |
| --- | --- |
|  | Ֆրանսիական համբույր Վիքիպահեստում |